אישה אחת

אישה אחת היא סדרת רשת ישראלית, זוכת פרס האקדמיה הישראלית לטלוויזיה, החושפת סיפורים אמיתיים של נשים העוסקים במיניותן, באמצעות שחקנית אחת.

את הסדרה יצרה והפיקה נילי צרויה, שחקנית תיאטרון וקולנוע, בעקבות ראיונות שקיימה עם עשרות נשים, מתוכן בחרה את הסיפורים המובילים. כל פרק בסדרה מבוסס על עדות אמיתית של אישה שביקשה להישאר אנונימית ועל כן מסופרת באמצעות צרויה, אשר מחליפה זהויות מפרק לפרק.

הסדרה צולמה בסגנון דוקומנטרי, הופקה באופן עצמאי, וכוללת שישה פרקים באורך של כחמש דקות לפרק, כולם זמינים לצפייה חופשית ביוטיוב.

== הרקע לסדרה ==
אישה אחת מפנה זרקור אל מגוון גישות, תשוקות והעדפות מיניות של נשים בדרך ישירה ואינטימית.

הרעיון שהנחה את יוצרת הסדרה הוא שמיניות נשית היא נושא מורכב ודרמטי שטומן בחובו השפעה סביבתית נרחבת – הן על ידי ההורים והן על ידי הסביבה והתרבות שבה אנו חיים, ושאינו זוכה ליצוג הולם מנקודת מבט נשית. הסדרה מאירה בזרקור מגוון רחב של בחירות והעדפות מיניות בעקבות חוויות של נשים בשנות הארבעים לחייהן, ונותנת לגיטימציה לשיח חופשי בנושא.<ref name=":0"></ref>

בין הפרקים ניתן למצוא כאלו העוסקים בתדירות קיום יחסי מין, וכאלו העוסקים בדרכים המגוונות שבהן הנאה באה לידי ביטוי אצל נשים שונות.

בטור שכתבה לאתר onlife אמרה צרויה: "תהליך היצירה של הסדרה אפשר לי לתת קול לעונג הנשי, לייצר אמירה של אחדות ושותפות בין נשים, למצוא את הדומה והשווה ובכך לעודד חופש מיני ללא קשר לנטייה או העדפה מינית".

== יצירת הסדרה ==

לצורך יצירת הסדרה ראיינה צרויה עשרות נשים, שלא הכירה קודם, שהסכימו לדבר בפניה בגילוי לב על המיניות שלהן ובתנאי שתשארנה אנונימיות. מתוך עשרות הראיונות בחרה שישה סיפורים יוצאי דופן, אותם בחרה להציג בדיוק כפי שסופרו לה. כל הטקסטים זהים למילותיהן של הנשים שאותן ראיינה, תוך שימור הניואנסים המילוליים וסגנון הדיבור הספציפי המאפיין ומבדיל בין כל הדמויות.

בכל פרק מוצג סיפור המתמקד באישה אחת, וכדי לשמור על אנונימיות הנשים עליהן מבוססים הפרקים, נעשה שימוש בשם בדוי ובמקצוע שונה ממקצועה האמיתי של אותה אישה.

=== יוצרות הסדרה ===
כל הנשים שעסקו במלאכת יצירת הסדרה הן נשים, החל מהצילום, ההפקה, והבימוי ועד הסאונד, התאורה והעיצוב הגרפי. כל פרק נוצר על ידי הרכב צוות קולנועניות שונה, למעט השחקנית ויוצרת הסדרה, נילי צרויה - שמשתתפת בכל הפרקים.

הרעיון שהנחה את הבחירה ביצירת הסדרה על ידי נשים בלבד הוא שעיסוק בנושא מיניות של נשים בהכרח צריך להיות מסופר על ידי נשים. בנוסף, הסדרה נותנת הזדמנות לנשים לאייש תפקידים מובילים בעולם יצירת הקולנוע.<ref name=":0" />

== הצלחת הסדרה ==
הסדרה אישה אחת יצאה לרשת לרגל יום האישה הבינלאומי בחודש מרץ 2020, גרפה למעלה משלושה מיליון צפיות, וסוקרה בהרחבה בעיתונות, ברדיו ובטלוויזיה. הסדרה זמינה לצפייה ברחבי הרשת לרבות בפייסבוק, באינסטגרם וביוטיוב.<ref></ref><ref></ref><ref></ref>

=== פרסים ופסטיבלים ===
אישה אחת זכתה בפרסים:

* פרס סדרת הרשת הטובה בתחרות האקדמיה הישראלית לקולנוע וטלוויזיה 2020<ref name=":1"></ref>
* פרס הסדרה המשפיעה ביותר בפסטיבל מלבורן 2020 אוסטרליה, Melbourne WebFest<ref></ref>
* פרס הבימוי הטוב ביותר בפסטיבל ניו זילנד 2020, NZ Web Fest<ref></ref>
* פרס סדרת הרשת הטובה בפסטיבל קולנוע נשים בניו יורק 2021, Imagine This Femail Film Festival<ref></ref>
* פרס סדרת הרשת הטובה בפסטיבל קולנוע ותסריטים טורונטו 2021, Toronto Film & Script Festival<ref></ref>

הסדרה התמודדה בקטגוריית "תיעודי קצר" בתחרות פרסי קולנוע דוקומנטרי לשנת 2019 של פורום הקולנוע הדוקומנטרי בישראל,<ref></ref> עם הפרק 'אישה אחת שלא עושה סקס'. כמו כן נבחרה להשתתף בפסטיבלים נוספים ברחבי העולם:
* Stareable Fest, ניו יורק
* Buenos Aires Series, ארגנטינה
* Rio Webfest, ברזיל
* Apulia Web Fest, איטליה
* BOGWEBFEST, קולומביה
* Miami Web Fest, ארצות הברית
*Berlin Lift-Off Film Festival, גרמניה
*Japan Web Fest, יפן
*LA Independent Women Film Awards, ארה״ב
*Minnesota WebFest, ארה״ב
*Bilbao Seriesland Web Fest Festival, ספרד
*Marseille Web Fest, צרפת

== קישורים חיצוניים ==

* [https://www.youtube.com/watch?v=UOjZSyNzT_0 ראיון עם נילי צרויה על הסדרה בתוכנית ׳מרגישות יופי׳]
* [https://www.youtube.com/watch?v=gs7yzfcylVo המלצת השבוע ׳אישה אחת׳ בתוכנית ׳סוכן תרבות׳, כאן 11]
* [https://melbournewebfest.com/onewoman/?fbclid=IwAR3IOy-GWbjfzXbsCZLRxTglHJA9lgJvCI4vw6vVH5lGoYUm5YymiRnJxB0 ראיון עם נילי צרויה, פסטיבל מלבורן, אוסטרליה 2020]
* [https://www.onlife.co.il/relations/sexuality/262070 טור אישי מאת נילי צרויה באתר Onlife על הסדרה 'אישה אחת']
* [Https://www.ynet.co.il/dating/sex/article/BkKb97zrI ynet ראיון עם נילי צרויה באתר]
* 
* [https://politicallycorret.co.il/one_woman/ אישה אחת באתר פוליטיקלי קוראת]
* [https://www.sheee.co.il/item/3349350 נילי צרויה בטור אישי על הפרק 'אישה אחת עם חמישה סוגים של אורגזמות', באתר Walla]
* [https://www.sheee.co.il/item/3351123 נילי צרויה בטור אישי על הפרק 'אישה אחת שלא עושה סקס', באתר Walla]
* [https://www.sheee.co.il/item/3356428?fbclid=IwAR3f0mFG3qwORBtzh4lPaGpV3pDrEgNdx4QnDsax4BaDWBijb-yczVkKmOo נילי צרויה בטור אישי על הפרק 'אישה אחת שאוהבת סאדו', באתר Walla]
* [https://www.sheee.co.il/item/3363303 נילי צרויה בטור אישי על הפרק 'אישה אחת שלא חוותה אורגזמה', באתר Walla]
* [https://www.sheee.co.il/item/3366359?fbclid=IwAR2iE0W1_jZwyoQ_l3ftQMuMv3p_bdRdRAtNskxaAdGozirx9bU69UBrYWM נילי צרויה בטור אישי על הפרק 'אישה אחת שהפכה לאיש', באתר Walla]
* [https://103fm.maariv.co.il/programs/media.aspx?ZrqvnVq=IEGKGJ&c41t4nzVQ=FGM&share=app ראיון ברדיו עם נילי צרויה 103fm, בתוכנית ׳תחשבו טוב׳ עם יהודית גריסרו]
* [https://www.kan.org.il/Radio/item.aspx?pid=137138 ראיון ברדיו עם נילי צרויה, 'כאן רשת ב' – בחצי היום עם תמר אלמוג, 1:27:30]
* [https://www.kan.org.il/radio/program.aspx/?progid=1108 ראיון ברדיו עם נילי צרויה, 'כאן תרבות' גואל פינטו, 47:45]

== הערות שוליים ==

קטגוריה:סרטים תיעודיים ישראליים
קטגוריה:סרטוני יוטיוב
קטגוריה:סדרות רשת
קטגוריה:מין ומגדר בקולנוע
קטגוריה:זוכי פרס האקדמיה לטלוויזיה: תוכניות וסדרות